OzLabs/hebrew-wiki-articles huggingface dataset:
וואלי פאנק

מרי וואלאס "וואלי" פאנק (באנגלית: Mary Wallace "Wally" Funk; נולדה ב-1 בפברואר 1939) היא טייסת אמריקאית, וחלק מצוות הנשים של ה-13 של מרקורי, בו נבחרו נשים שיבצעו בדיקות סינון פזיולוגיות, במקביל לאסטרונאוטים המקוריים של תוכנית מרקורי, כחלק מתוכנית פרטית שלא נעשתה על ידי נאס"א.

==חייה==
פאנק נולדה בפברואר 1939 בלאס וגאס, ניו מקסיקו. כבר כשהייתה בת 9, השתתפה פאנק בשיעור הטיסה הראשון שלה ובגיל 18 קיבלה את רישיון הטיס. עבודתה הראשונה הייתה בבית הספר לטיס של צבא ארצות הברית באוקלהומה, ותוך זמן קצר הפכה לאישה הראשונה אי פעם שעסקה כמדריכת טיסה בבסיסי הצבא.

ב-1961, כשהיא בת 21 בלבד, הוזמנה פאנק לתוכנית "נשים בחלל", שהוקמה על ידי הרופא וויליאם רנדולף לאבלס השני , יו"ר הוועדה המיוחדת של נאס"א למדעי החיים. אף על פי שהייתה צעירת המשתתפות, היא עברה את השלב הראשון של הבדיקות בהצלחה, יחד עם 12 נשים נוספות. שלב הבדיקות השני כלל הערכות פסיכולוגיות ובדיקות במיכל בידוד, ובמהלכו שהתה פאנק 10 שעות ו-35 דקות בתוך מיכל מים בחדר חשוך ואטום לרעש.

פאנק המשיכה גם לשלב השלישי, אך כמה ימים לפני ביצועו, נשלחו מברקים לכולן אשר הודיעו על ביטול הבדיקות. מספר משתתפות מה-13 של מרקורי ניסו להיאבק בהחלטה, ואף נפגשו עם סגן הנשיא לינדון ג'ונסון. מנהל נאס"א בפועל, ג'ורג' לאו, ציין כי לפי הדרישות, כל האסטרונאוטים צריכים להיות בוגרי קורס טיס צבאי ובעלי תואר הנדסי (למרות שג'ון גלן התקבל ללא תואר הנדסי). החלטה זו סגרה את הדלת בפני פאנק וחברותיה כי באותן שנים, נשים לא יכלו להשתתף בקורסי אימון של חיל האוויר והצי, ולכן לא היו נשים שיכלו להתקבל. למרות שחלק מהטייסות בקבוצת הפרויקט היו בעלות ניסיון מצטבר יותר מחלק מהאסטרונאוטים המועמדים, לא הסכימו לקבל את הניסיון שלהן על מטוסי סילון אזרחיים. חלק מחברי הוועדה היו בעד טענות הנשים, אולם הנושא לא התקדם ונאס"א לא קיבלה אף מועמדת לתוכנית האסטרונאוטים.

ביולי 2022 חברת בלו אוריג'ין שיגרה לראשונה ניו שפרד מאויש בקפסולה שהותקנה בראשו היו 4 אנשים בהם וואלי פאנק, בכך זכתה וואלי בת ה-82 בתואר האסטרונאוטית המבוגרת ביותר ונטלה את התואר מג'ון גלן שטס עם מעבורת החלל כשהיה בן 77.

==קישורים חיצוניים==

* 

קטגוריה:ניו מקסיקו: אישים
קטגוריה:טייסים אמריקאים
קטגוריה:טייסות אמריקאיות
קטגוריה:בוגרות מכללת סטפנס
קטגוריה:בוגרי אוניברסיטת המדינה של אוקלהומה
קטגוריה:אמריקאיות שנולדו ב-1939
קטגוריה:אמריקאים שנולדו ב-1939
צבא היבשה של רומניה

הכוחות המזוינים של רומניה (ברומנית: Forțele Armate Române; או צבא רומניה, ברומנית: Armata României) הוא הארגון המרכזי לשמירת ביטחונה של מדינת רומניה. צבא זה כולל 3 זרועות עיקריות: צבא היבשה של רומניה, הצי הרומני וחיל האוויר הרומני. 

הגיוס לצבא רומניה בעיתות שלום אינו חובה וניתן להתנדב החל מגיל 18. לפי חוקי רומניה אפשר לגייס בשעת מלחמה את כל הגברים בין הגילים 15 - 49. בשנת 2004 הוערך מספר הגברים בגילאים אלו ברומניה בכחמישה מיליונים. נכון לשנת 2005 מנה כוח האדם של שלוש זרועות הצבא הרומני כ-112,000 חיילים וכ-28,000 אזרחים.
==היסטוריה==
בנובמבר 1859, בפקודתו של אלכסנדרו יואן קוזה, הוקם המטה הכללי העליון של צבא רומניה. במאי 1860 חוקק החוק שקבע את העקרונות והצורה בה יודרכו החיילים הרומנים.

לאחר ההמהפכה ברומניה והדחתו והוצאתו להורג של השליט ניקולאה צ'אושסקו, החלה רומניה להתקרב למדינות המערב וביקשה לשדרג את הצבא שלה. בשנת 1997 זכתה חברת רפאל - מערכות לחימה מתקדמות מישראל בחוזה להשבחת נגמ"שים עבור צבא רומניה, בשיתוף הזרוע התעשייתית של צבא רומניה וחברת הטכנולוגיה השווייצרית ארליקון קונטראווס. תוכנית ההשבחה הייתה מבוססת על חבילת חימוש לנגמ"שים מפיתוח רפא"ל, המכונה "25-OWS". בשנת 2001 סיפקה חברת אלישרא מערכות לשליטה ובקרה ולוחמה אלקטרונית לצבא היבשה של רומניה. 

בשנת 2002, ההוצאה הלאומית של רומניה, למימון צבאה הייתה 985 מיליוני דולרים, שהיוו 2.47% מהתל"ג הרומני.

ב-29 במרץ 2004 הצטרפה רומניה לנאט"ו.

בשנת 2007 חתמה חברת אלביט מערכות על חוזה לאספקת צריחים בלתי מאוישים ומערכות אלקטרו-אופטיות לצבא רומניה.

== קישורים חיצוניים ==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הכוחות המזוינים של רומניה
שולמית מסרר

שולמית מֶסֶרֶר (ברוסית: Сулами́фь Миха́йловна Мессере́р, 27 באוגוסט 1908, מוסקבה - 3 ביוני 2004, לונדון) הייתה בלרינה וכוריאוגרפית רוסיה, שהניחה את היסודות לבלט קלאסי ביפן.

== ביוגרפיה ==
שולמית מסרר נולדה למשפחה יהודית-ליטאית. אביה, מיכאיל מסרר, היה רופא שיניים, אב לעשרה ילדים שנקראו כולם בשמות תנכ"יים: פנינה, עזריה, מתניה, רחל, אסף, אלישבע, שולמית, עמנואל, אבינדב ואראלה.

שולמית מסרר, אחיה עזרי אזארין (שחקן), אחותה רחל מסרר ואחיה אסף מסרר (רקדן בלט וכוריאוגרף), התפרסמו כולם והעמידו שושלת של רקדני בלט ומנהלי בלט ידועי שם.

שולמית החלה ללמוד בגיל 8 בבית הספר לבלט של מוסקבה אצל וסילי טיחומורוב ואליזבת גרדט ורקדה בתיאטרון בולשוי משנת 1926 עד 1950. ב-1929 קודמה למעלת פרימה בלרינה של בלט בולשוי ושמרה על מעמדה זה למשך 25 שנים. ב-1933 היו היא ואחיה אסף מסרר לרקדנים הסובייטיים הראשונים שיצאו למסע הפעות במערב אירופה. מסרר גם עסקה כל חייה בשחייה והחזיקה בשיא הסובייטי בשחיית חתירה ל-100 מטרים בין השנים 1927 ל-1930.

לאחר שאחותה רחל מסרר נאסרה בטיהורים הגדולים, אימצה שולמית כחוק את בתה של רחל מאיה פליסצקאיה, ואימנה אותה להיות לאחת הבלרינות הגדולות מאז ומעולם. מ-1950 עד 1980, פעלה גם כמנהלת בלט ומורה בבולשוי. אחיה גידל את אחיינם, אחיה הצעיר של מאיה, אלכסנדר פליסצקי. מאז 1961, עשתה שולמית חלק גדול מן הזמן בטוקיו, שם למדה יפנית ומילאה תפקיד חשוב בייסוד הבלט של טוקיו. שולמית מסרר הייתה גם דודתו של שחקן התיאטרון בוריס מסרר באמצעות אחיה אסף.

בשנים 1978 ן-1979, לימדה מספר רב של תלמידים בקונסרבטוריון הממלכתי של אנקרה (כיום חלק מאוניברסיטת האסטפה בטורקיה. השפעתה עיצבה את חייהם של הרבה רקדנים ורקדניות טורקים.

ב-1980, בגיל 72, ערקה לבריטניה, שם המשיכה לעבוד כמאמנת מבוקשת מאוד.

== פרסים ואותות כבוד ==
* פרס סטלין (1946)
* אמן העם של ברית המועצות (1962)
* מסדר אוצרות הקודש (1996)
* מסדר האימפריה הבריטית (הרוסייה הראשונה שקיבלה אות זה) (2000)

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בלרינות
קטגוריה:כוריאוגרפים רוסים
קטגוריה:כוריאוגרפיות
קטגוריה:רקדניות רוסיות
קטגוריה:רקדנים רוסים
פליסצקי-מסרר
קטגוריה:משפחת פליסצקי-מסרר
קטגוריה:ילידי 1908
קטגוריה:ילידות 1908
קטגוריה:רוסים שנפטרו ב-2004
אריה קנטורוביץ

אריה לאוניד קנטורוביץ (ברוסית: Арье Леонид Конторович, באנגלית: Aryeh Kontorovich נולד ב-30 בדצמבר 1978 בוורונז', ברית המועצות) הוא פרופסור למדעי המחשב באוניברסיטת בן-גוריון בנגב.

==ביוגרפיה==
קנטורוביץ נולד בוורונז' בברית המועצות. בילדות היגר לארצות הברית. למד בתיכון וסט וינסדור-פליינסבורו דרום בניו ג'רזי.
בשנת 2001 קיבל תואר ראשון במתמטיקה שימושית ומתמטיקה חישובית בהצטיינות מאוניברסיטת פרינסטון. ב-2004 קיבל תואר שני במדעי המחשב מאוניברסיטת קרנגי מלון עם תזה ב-2007 קיבל תואר דוקטור במדעי המחשב מאוניברסיטת קרנגי מלון. באותה השנה עלה לישראל והחל ב פוסט דוקטורט במכון ויצמן אותו סיים ב-2009.

ב-2015 זכה בפרס על מחקר בנושא לימוד יעיל במרחבים מטריים – חיפוש שכנים מהיר וחסמי הכללה הדוקים.

ב-2016 זכה בפרס טורונטו לחוקרים מצטיינים.

ב-2019 זכה בפרס Amazon Research.

===מחקריו===
קנטורוביץ עוסק בהסתברות, סטטיסטיקה ואלגוריתמים, ובעיקר בתורת הלמידה החישובית. בנוסף חוקר את תופעת ריכוז המידה בתורת ההסתברות, שמקריה הפרטיים כוללים את אי-שוויון צ'רנוף וחסם הופדינג. כמו כן, באלגוריתמים יעילים ללמידת שפות פורמליות ולמידה במרחבים מטריים כלליים, תופעות סטטיסטיות וחישוביות כגון הורדת ממד וחיפוש שכנים מהיר.

==חיים אישיים==
קנטורוביץ נשוי לחופית ולהם שישה ילדים. הוא אחיו של יוג'ין קונטורוביץ' - פרופסור למשפט המתמחה במשפט חוקתי ומשפט בינלאומי ושל אלכסנדר קונטורוביץ' - פרופסור למתמטיקה באוניברסיטת ראטגרס.

==קישורים חיצוניים==

*

==הערות שוליים==

קטגוריה:מדעני מחשב ישראלים
קטגוריה:סגל אוניברסיטת בן-גוריון בנגב: מדעי המחשב
קטגוריה:מתמטיקאים יהודים רוסים
קטגוריה:מתמטיקאים ישראלים
קטגוריה:בוגרי אוניברסיטת פרינסטון
קטגוריה:בעלי תואר דוקטור מאוניברסיטת קרנגי מלון
קטגוריה:עולים בשנות ה-2000
קטגוריה:ישראלים ילידי ברית המועצות
קטגוריה:יהודים שהיגרו מברית המועצות לארצות הברית
קטגוריה:ישראלים שנולדו ב-1978
בית החולים הפרטי בהובארט

בית החולים הפרטי בהובארט (באנגלית: Hobart Private Hospital) הוא בית חולים פרטי, הממוקם במרכז העיר הובארט, בירת טסמניה שבאוסטרליה. בבית החולים ישנן 146 מיטות.

בעבר, בית החולים נקרא אגף המלכה אלכסנדרה, והוא היה שייך לבית החולים רויאל הובארט, ולפני כן הוא היה בית החולים המלכה אלכסנדרה, אך בשנת 1999, הוא נשכר לעשרים שנים, על ידי חברי תחומי בריאות, והפך לבית החולים הפרטי.

בית החולים הפרטי הובארט מספק שירותי בריאות פרטיים המתמחים בתחומי חירום, לב, יולדות, אורתופדיה, גסטרואנטרולוגיה, אורולוגיה, כירורגיה פלסטית, רפואת נשימה, גמילה וכירורגיה כללית.

בשנת 2019, התקיימו דיונים לגבי המשך השכירות של בית החולים, ולבסוף הוכרז כי חוזה השכירות יתחדש לעוד עשרים שנים נוספות.<ref></ref><ref></ref>

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הובארט: בתי חולים
בית החולים המלכה אלכסנדרה

בית החולים המלכה אלכסנדרה היה בית חולים לנשים, שהיה ממוקם בהובארט, בירת טסמניה שבאוסטרליה. בית החולים הוקם בשנת 1905, על מנת להנציח את זכרם של אלכסנדרה, נסיכת דנמרק ואדוארד השביעי, מלך הממלכה המאוחדת.<ref name=":0"></ref>

בית החולים תוכנן בעיקר לטיפול בנשים בהריון, הזקוקות לטיפול בלידה וילודים, וכבית חולים להכשרה של מיילדות ואחיות.

בתחילה, בית החולים היה בית חולים פרטי, אך בשנת 1950 הוא הפך לבית חולים ציבורי, השייך לממשלת טסמניה, שקישרה את שירותיו יותר ויותר לאלה של בית החולים רויאל הובארט.

בשנת 1980, מבנה בית החולים התיישן, ובית החולים נסגר ובמקומו נפתח אגף המלכה אלכסנדרה בבית החולים רויאל הובארט.<ref name=":0" /> בשנת 1999, אגף המלכה אלכסנדרה נסגר והפך לבית חולים פרטי שנקרא בית החולים הפרטי בהובארט.

==ראו גם==
* בית החולים קלווארי

== הערות שוליים ==

קטגוריה:הובארט: בתי חולים
איילט רומליה

איילט רומליה (בטורקית עות'מאנית: ایالت روم ایلی),<ref name="someprov"></ref> המכונה גם ביילרבייק של רומליה, היה מחוז בדרגה ראשונה (ביילרביק או איילט) של האימפריה העות'מאנית שהקיף את מרבית חבל הבלקן ("רומליה"). לרוב בתולדותיה, הייתה זו הפרובינציה הגדולה והחשובה ביותר באימפריה, שהכילה ערים מרכזיות כמו אדירנה, ינינה (יואנינה), סופיה, מנסטיר / מונסטיר (ביטולה), אסקופ (סקופיה) ונמל הים הגדול של סלניק / סלוניקה (סלוניקי).

הבירה הייתה באדריאנופול (אדירנה), סופיה, ולבסוף מונסטיר (ביטולה). שטחה המדווח במאה ה -19 היה .<ref></ref>

== היסטוריה ==
הביילרביי הראשון של רומליה היה לאלה שאהין פאשה, אשר זכה בתואר על ידי הסולטן מוראט הראשון כפרס על כיבוש אדריאנופול (אדירנה) בשנות ה-60 של המאה ה-14, ובהינתן סמכות צבאית מעל השטחים העות'מאנית באירופה, שבו הוא שלט בצורה יעילה כסגנו של הסולטאן בזמן שהסולטאן חזר לאנטוליה.<ref name="Provinzen50"></ref> כמו כן, הוקם בשנת 1593 איילט סיליסטרה.

מאז הקמתה, פרובינציית רומליה - שונתה בתחילה ביילרבליק או באופן כללי איילט ("פרובינציה"). הפרובינציה הקיפה את כל נחלותיה האירופיות של האימפריה העות'מאנית, כולל הכיבושים הטרנס-דנוביים כמו אקרמן, וזאת עד ליצירת פרובינציות נוספות ב, החל בארכיפלג (1533), בודין (1541) ובוסניה (1580).

בירת רומליה הראשונה הייתה ככל הנראה אדירנה (אדריאנופול), שהייתה גם, עד כיבוש קונסטנטינופול בשנת 1453, עיר הבירה של העות'מאנים. אחר כך הפכה סופיה לבירת החבל לזמן קצר ושוב חזרה אדירנה למעמד הבירה עד 1520, כאשר סופיה שוב הפכה למקום מושבו של הביילרביי. בתקופה זו, היה הביילרביי של רומליה מפקד הכוח הצבאי הבכיר ביותר במדינה, וממונה על יחידות סיפאהים מוטבי טימאר. נוכחותו בעיר הבירה בתקופה זו, ומעמדו הצבאי הבכיר הובילו למינויו לחבר קבוע של המועצה האימפריאלית. מאותה סיבה, וזירים גדולים כמו מהמוט פשה אנג'לוביץ' או פרגלי אבראהים פאשא החזיקו בשני התפקידים, ביילרבליק והווזיר הגדול.

במאה ה-18 הפכה מונסטיר למשכנו החלופי של המושל, ובשנת 1836 הפכה רשמית לבירת האיילט. בתקופה זו, הוחל ברפורמות הטנזימאט, שמטרתן מודרניזציה של האימפריה, ובמסגרתן, פיצלו מאיילט רומליה את האיילטים החדשים של סקופיה, יואנינה וסלוניקי והקטינו את שטחו של איילט רומליה לכדי מספר מחוזות ברחבי אזור מונסטיר. איילט רומליה נותר במתכונתו עד 1867, כאשר כחלק מיישום חוק הווילאייטים, הוא סופח לווילאייט סלוניקי. <ref></ref>

איילט רומליה בשנת 1795
איילט רומליה המצומצם בשנות ה-50 של המאה ה-19

== הערות שוליים ==

קטגוריה:האימפריה העות'מאנית: איילטים
קטגוריה:יוון העות'מאנית
קטגוריה:בולגריה תחת שלטון האימפריה העות'מאנית
קטגוריה:בלקן: היסטוריה
מיס תבל 2021

מיס תבל 2021 הייתה תחרות מיס תבל (מיס יוניברס) ה-70 במספר. התחרות נערכה באילת שבישראל, ב-13 בדצמבר 2021, וזו הייתה הפעם הראשונה בה ישראל אירחה את התחרות. בתחרות זו העבירה אנדראה מזה המקסיקנית, זוכת תחרות מיס תבל 2020, את הכתר ליורשת שלה, הרנאז סאנדאו ההודית.

בתחרות זו ייצגה את ישראל מלכת היופי לשנת 2021, נועה כוכבא.

נציגת מרוקו, פאטימה-זאהרה חאייאט, ייצגה את מדינתה בתחרות, וזאת כאשר מאז 1978 מרוקו לא יוצגה בתחרות זו.

נציגת דרום אפריקה, לאללה מסוואנה (Lalela Mswane), ייצגה את מדינתה בתחרות, וזאת לאחר ניסיונות לשכנעה, כולל מצד ארגונים שונים, שלא להשתתף בתחרות עקב קיומה בישראל, ולאחר שדווח כי ממשלת דרום אפריקה הסירה את תמיכתה בה.

נציגת יוון בתחרות הייתה סופיה אראפוגיאני.

נציגת הפיליפינים בתחרות הייתה ביאטריס לואיג'י גומז.

קלמנס בוטינו , זוכת מיס צרפת 2020, שנבחרה לייצג את מדינתה, נמצאה חיובית בבדיקת קורונה לאחר שהגיעה לישראל, וחויבה בבידוד למשך 14 ימים. כמו כן דווח, שלפני הגעתה לישראל עברה בדיקת קורונה, ונמצאה שלילית.

נציגת ארצות הברית הייתה אל סמית' , שזכתה קודם לכן בתחרות מיס קנטאקי .

==קישורים חיצוניים==

==הערות שוליים==

קטגוריה:מיס תבל
קטגוריה:2021 בישראל
קטגוריה:אילת: אירועים
איילט דמשק

איילט דמשק (בטורקית עות'מאנית: إيالة شام)<ref name="someprov"></ref> או וילאייט דמשק היה איילט של האימפריה העות'מאנית. שטחו המדווח במאה ה-19 היה .<ref></ref> הוא הפך לאיילט לאחר שהעות'מאנים כבשו אותו מהממלוכים בשנת 1516.<ref name="otm-enc"> By Gábor Ágoston, Bruce Alan Masters</ref> ג'אנבירדי אל-ע'זאלי, בוגד ממלוכי, הפך לביילרביי הראשון של דמשק.<ref name="Pitcher1972p105"></ref> איילט דמשק היה אחת הפרובינציות העות'מאניות הראשונות שהפכו לווילאייט לאחר רפורמה מנהלית בשנת 1865, וב-1867 הוא עבר רפורמה לווילאייט סוריה.<ref></ref>

== שיפוט טריטוריאלי ==
האימפריה העות'מאנית כבשה את סוריה מהממלוכים בעקבות קרב מרג' דאבק באוגוסט 1516 והתחייבות הנאמנות שלאחר מכן ניתנו לסולטאן העות'מאני, סלים הראשון, בדמשק על ידי משלחות של ידועים מכל רחבי סוריה.<ref>Ze'evi, pp. 1–2.</ref> העות'מאנים הקימו את דמשק כמרכז של איילט (מחוז עות'מאני) ששטחו מורכב מהמַמַאלְכּ (מחוזות ממלוכים) של דמשק, חמה, טריפולי, צפת וכרכ.<ref name="AbuHusayn11">Abu Husayn, p. 11.</ref> המַמְלכַּה (מחוז, נציבות ממלוכית) של חלב, שכיסתה חלק גדול מצפון סוריה, הפכה לאיילט חלב.<ref name="AbuHusayn11" /> במשך כמה חודשים בשנת 1521 הופרדו טריפולי וסביבתה מאיילט דמשק, אך לאחר 1579 הפך איילט טריפולי לצמיתות למחוז עצמאי.<ref name="AbuHusayn11" />

בסיומה של המאה ה-16, איילט דמשק חולקה מנהלית לתוך סנג'קים (מחוזות) של תדמור, צפת, לג'ון, עג'לון, שכם, ירושלים, עזה וכרכ, בנוסף לעיר דמשק והמחוז שלה.<ref name="Bakhit91">Bakhit 1982, p. 91.</ref> היה שם גם הסנג'ק של צידון-ביירות, אם כי לאורך סוף המאה ה-16, לעיתים קרובות הוא החליף ידיים בין האיילט של דמשק וטריפולי.<ref>Abu Husayn, pp. 11–12.</ref> בקצרה בשנת 1614, ולאחר מכן באופן קבוע לאחר 1660, הופרדו הסנג'קים צידון-ביירות וצפת מדמשק והיוו את איילט צידון. חלוקות מינהליות אלה התקיימו ברובן בשינויים קלים יחסית עד אמצע המאה ה-19.<ref>Salibi, pp. 63–64.</ref>

== הערות שוליים ==

קטגוריה:האימפריה העות'מאנית: איילטים
קטגוריה:דמשק: היסטוריה
קונרד דה לה פואנטה

קונרד דה לה פואנטה (באנגלית: Konrad de la Fuente; נולד ב-16 ביולי 2001 במיאמי שבפלורידה, ארצות הברית) הוא כדורגלן אמריקאי, המשחק בעמדת קשר הכנף בקבוצת אייבר מליגת העל הספרדית השנייה ובנבחרת ארצות הברית.

== קריירת מועדונים ==
דה לה פואנטה שיחק במחלקות הנוער של טכנופוטבול ודאם, ובשנת 2014 הגיע למחלקת הנוער של ברצלונה. ב-1 בדצמבר 2018 ערך דה לה פואנטה את הופעת הבכורה שלו בברצלונה אתלטיק, קבוצת המילואים של ברצלונה, כשנכנס כמחליף בדקה ה-78 בתיקו 2-2 ולנסיה ב', קבוצת המילואים של ולנסיה, במסגרת המחזור ה-15 בליגה הספרדית השלישית.

ב-24 בנובמבר 2020 ערך דה לה פואנטה את הופעת הבכורה שלו במדי הקבוצה הראשונה של המועדון, כשהחליף את פרנסיסקו טרינקאו בדקה ה-83 בניצחון 1-4 על דינמו קייב במסגרת שלב הבתים של עונת 2020/2021 בליגת האלופות.

ב-29 ביוני 2021 חתם דה לה פואנטה באולימפיק מרסיי מליגת העל הצרפתית. ב-8 באוגוסט הוא ערך את הופעת הבכורה שלו במועדון, בניצחון 2-3 על מונפלייה במסגרת המחזור הראשון בליגה לעונת 2021/2022. ב-13 באוגוסט 2022 הושאל לאולימפיאקוס עד לסוף העונה.

== קריירה בינלאומית ==
דה לה פואנטה היה חלק מסגל נבחרת ארצות הברית עד גיל 20 בגביע העולם עד גיל 20 לשנת , וערך חמש הופעות בטורניר.

ב-12 בנובמבר 2020 ערך דה לה פואנטה את הופעת הבכורה שלו בנבחרת ארצות הברית, בתיקו 0-0 נגד נבחרת ויילס במשחק ידידות.

== חיים אישיים ==
דה לה פואנטה ממוצא האיטי, ויש לו גם דרכון ספרדי.

== קישורים חיצוניים ==

== הערות שוליים ==

קטגוריה:כדורגלנים אמריקאים
קטגוריה:קשרי כדורגל אמריקאים
קטגוריה:פלורידה: כדורגלנים
קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:כדורגלני אולימפיק מרסיי
קטגוריה:כדורגלני אולימפיאקוס
קטגוריה:כדורגלני אייבר
קטגוריה:כדורגלני נבחרת ארצות הברית
קטגוריה:ספורטאים אמריקאים בספרד
קטגוריה:ספורטאים זרים בצרפת
קטגוריה:ספורטאים זרים ביוון
קטגוריה:אמריקאים ממוצא האיטי
קטגוריה:אמריקאים ממוצא דומיניקני
קטגוריה:אמריקאים שנולדו ב-2001
קטגוריה:מיאמי: אישים
אילנה ורד

אילנה ורד (נולדה ב־6 בדצמבר 1943 בתל אביב, ישראל) היא פסנתרנית קונצרטים ומורה לפסנתר.<ref></ref>

== ביוגרפיה ==
היא נולדה למשפחה מוזיקלית. אמה הייתה פסנתרנית קונצרטים ואביה כנר. מגיל 13 עד 15 ורד למדה בקונסרבטואר של פריז, שם הוענק לה את הפרס הראשון לפסנתר עם סיום לימודיה; בין המורים שלה היו ולדו פרלמוטר והפסנתרנית ז'אן-מארי דארה.

היא המשיכה את לימודי המוזיקה שלה בבית ספר ג'וליארד בניו-יורק בהנהלת רוזינה להווין. בשנת 1961 היא זכתה באודישנים הבינלאומיים של אמני הקונצרטים הצעירים (Young Concert Artists).

ורד הופיעה ברחבי העולם עם תזמורות כמו הפילהרמונית של ניו יורק, הסימפונית של בוסטון, תזמורת פילדלפיה, הסימפונית של שיקגו, תזמורת קליבלנד, הסימפונית של סן פרנסיסקו, הפילהרמונית של לוס אנג'לס, הסימפונית של לונדון, הפילהרמונית המלכותית, הקונצרטחבאו של אמסטרדם, תזמורת שווייץ המערבית, תזמורת NHK של טוקיו, הפילהרמונית של מינכן והתזמורת הפילהרמונית הישראלית.

היא הופיעה כסולנית עם המנצחים לאופולד סטוקובסקי, גאורג שולטי, זובין מהטה, רודולף קמפה, קיריל קונדראשין, מייקל טילסון תומאס, אדו דה וארט, ליאונרד סלאטקין, סרגיו קומיסיונה, ג'יימס קונלון, אנדרו דייוויס, קורט זנדרלינג, ז'אן קלוד קסדאסוס, גארי ברתיני, וולטר ולר, וולפגנג זוואליש, משה עצמון, ריימונד לפארד, מנדי רודן, ג'יימס ג'אד, לורנס פוסטר, מתיאס באמרט, מאריס יאנסונס ואוסמו ואנסקה.

היא הופיעה כמוזיקאית קאמרית וכסולנית, והתמקדה באטיודים של פרדריק שופן ושל מוריץ מושקובסקי.

ורד גם לימדה כיתות אמן<ref></ref> וקיימה לפחות שני פסטיבלים, סדרת Summerfest של אוניברסיטת ראטגרס בניו-גרזי<ref></ref> ו- "Music Fest Perugia" בפרוג'ה, איטליה.<ref></ref>

היא הקליטה עבור חברת התקליטים דקה בשנות השבעים. היא ביצעה את ההקלטה המלאה בבכורה העולמית של "15 "Etudes de Virtuosité, אופ. 72, של מושקובסקי בשנת 1970. היא אף הקליטה את חמשת הקונצ'רטים של בטהובן, כמו גם את הקונצ'רטו לפסנתר מס' 2 של רחמנינוב, הרפסודיה של פגניני, קונצ'רטו מספר 21 ו -23 של מוצרט וקונצ'רטו מספר 2 של ברהמס.<ref></ref>

ורד התארחה בטלוויזיה וברדיו, כולל הופעות בתוכנית, בוקר טוב אמריקה ובתוכנית של מרב גריפין כמו גם הופעות אורח בתחנות הטלוויזיה הציבוריות (PBS) בארצות הברית וב- BBC בבריטניה.

בשיתוף פעולה עם מפיק הסרטים השווייצרי אדריאן מרתאלר, ורד הכינה סדרה של סרטים עלילתיים שכותרתם "מסתכל על מוזיקה" ( "Looking at Music," ), שהוקרנה על ידי ה- BBC, ורשתות הכבלים לאמנות ובידור וערוץ בראבו. סרטים אלה מופצים כסרטונים ביתיים בארצות הברית. על-ידי חברת המוזיקה BMG.

בשנת 2005 הקימה ורד את Music Fest Perugia, פסיטבל מוזיקה קיצי, המתקיים מדי שנה בפרוג'ה למוזיקאים קלאסיים צעירים, שהפך לפסטיבל בעל שם עולמי. פסטיבל זה מושך אליו מוזיקאים קלאסיים צעירים מהשורה הראשונה, מכל העולם.<ref></ref>

== קישורים חיצוניים ==

* [https://web.archive.org/web/20070629100739/http:/www.ilanavered.com/ אילנה ורד - האתר הרשמי]
* אילנה ורד באתר IMDb
* [https://www.qube.co.il/אילנה-ורד עוד על אילנה ורד]
*

== הערות שוליים ==

קטגוריה:פסנתרניות ישראליות
קטגוריה:מורות למוזיקה בישראל
קטגוריה:פסנתרנים ישראלים
קטגוריה:מורים למוזיקה בישראל
קטגוריה:ישראליות שנולדו ב-1943
קטגוריה:ישראלים שנולדו ב-1943
וילאייט סוריה

וילאייט סוריה (בטורקית עות'מאנית: ولايت سوريه), <ref>[http://catalog.hathitrust.org/Record/003514336 Salname-yi Vilâyet-i Suriye] ("Yearbook of the Vilayet of Syria"), Syria vilâyet matbaası, Suriye [Syria], 1300 [1882]. in the website of Hathi Trust Digital Library.</ref> המכונה גם וילאייט דמשק,<ref name="GeoDict-1906">[https://books.google.com/books?id=cVQDZFM1T2IC&pg=PA1796 Geographical Dictionary of the World in the early 20th Century]. </ref> היה מחוז מנהלי מדרגה ראשונה (vilayet) של האימפריה העות'מאנית.

בתחילת המאה ה-20, לפי הדיווחים, היה שטח המחוז , בעוד שהתוצאות הראשוניות של מפקד העות'מאנים הראשון משנת 1885 (שפורסמו בשנת 1908) העניקו לאוכלוסייה כמיליון תושבים.<ref name="asia">[https://archive.org/stream/asiakeane00kean#page/460/mode/1up Asia] by A. H. Keane, page 460</ref> הדיוק של נתוני האוכלוסייה נע בין "משוער" ל"השערה בלבד" בהתאם לאזור ממנו נאספו.<ref name="asia" />

== היסטוריה ==
בשנת 1864 נחקק חוק.<ref name="Masters2013">[https://books.google.com/books?id=4x09OvMBMmgC&pg=PA177 The Arabs of the Ottoman Empire, 1516–1918: A Social and Cultural History], pp. 177, 181-182. </ref> החוק המחוזי החדש יושם בדמשק בשנת 1865, והמחוז המתוקן נקרא סורייה / סוריה, המשקף תודעה היסטורית הולכת וגוברת בקרב האינטלקטואלים המקומיים.<ref name="Masters2013" /> ירושלים הופרדה משאר הפרובינציה והפכה לסנג'אק עצמאי של ירושלים שדיווח ישירות לאיסטנבול ולא לדמשק. הר הלבנון הפך באופן דומה למוצטאריף שלטון עצמי בשנת 1864.<ref name="Masters2013" />

בשנת 1872 נוצר אזור מינהלי חדש, שמרכזו היה במעאן, אך העלויות ליחידה המינהלית החדשה גברו בהרבה על ההכנסות, והוא בוטל בשנה שלאחר מכן.<ref name="Rogan2002p52"></ref> בשנת 1884 הציע מושל דמשק הצעה להקים וילאייט חדש בדרום סוריה, אם כי שום דבר לא יצא מזה.<ref name="Rogan2002p52" />

בשנת 1888 הוקם וילאייט ביירות מווילאייט סוריה. <ref></ref> במאי 1892 הועלתה הצעה נוספת לממשלה אזורית שבמרכזה מעאן שאושרה באוגוסט. באמצע 1895, מרכז זה המוצטאריף הועבר לכרכ (מוצטאריף של כרכ), וסימן את גבולה הדרומי של השלטון העות'מאני בווילאייט סוריה.<ref name="Rogan2002p52" />

החל משנת 1897 חולקה וילאייט סוריה לארבעה סנג'קים: דמשק, חמא, הוראן וכרכ. בירת הווילאייט הייתה דמשק.<ref name="enc-isl">[https://books.google.com/books?id=rezD7rvuf9YC&pg=PA909 First Encyclopaedia of Islam: 1913–1936], Volume II, p. 909. </ref><gallery>
קובץ:Ottoman levant.png|מפת לבנט העות'מאנית המציגה את וילאייט ביירות ואת הסנג'קים שלה ואת וילאייט סוריה ואת הסנג'קים שלה.
קובץ:Ottoman Asia (partial, 1893).jpg|1893 מפת החלוקות המינהליות של אסיה העות'מאנית
קובץ:Ottoman Empire Administrative Divisions.png|מפה המציגה את החלוקות המינהליות של האימפריה העות'מאנית בשנת 1899, כולל וילאייט ביירות וסנג'קים שלה ווילאייט סוריה / דמשק וסנג'קים שלה.
</gallery>

== קישורים חיצוניים ==

== הערות שוליים ==

סוריה
קטגוריה:סוריה: היסטוריה
קטגוריה:מדינות וטריטוריות שהתפרקו ב-1918
חואן פוית

חואן מרקוס פוית (בספרדית: Juan Marcos Foyth; נולד ב-12 בינואר 1998) הוא כדורגלן ארגנטינאי, המשחק בעמדת הבלם בוויאריאל ובנבחרת ארגנטינה.

==קריירת מועדונים==
פוית, התחיל את הקריירה שלו במחלקת הנוער של אסטודיאנטס לה פלאטה. פוית, בינואר , פוית חתם על חוזה בקבוצה הבוגרת עד ליוני . ב-19 במרץ 2017, פוית ערך את הופעת הבכורה שלו בקבוצה הבוגרת נגד פטרונטו.

ב-30 באוגוסט 2017, פוית חתם בטוטנהאם הוטספר מהפרמייר ליג לחמש שנים תמורת 8 מיליון פאונד. ב-19 בספטמבר, פוית ערך את הופעת הבכורה שלו בקבוצה בניצחון 0–1 נגד בארנסלי במסגרת גביע הליגה האנגלי. ב-3 בנובמבר 2018, פוית ערך את הופעת הבכורה שלו בפרמייר ליג, בניצחון 2–3 נגד וולברהמפטון וונדררס, במהלכה גרם לשני פנדלים עבור וולבס.

ב-4 באוקטובר 2020, פוית הושאל לוויאריאל מליגת העל הספרדית. בסיום העונה, חתם על חוזה לחמש שנים במועדון.

==קריירה בינלאומית==
פוית, שיחק בצעירותו בנבחרת הנוער של ארגנטינה, במדיה רשם 12 הופעות והשתתף עמה בגביע העולם בכדורגל עד גיל 20 בשנת .

באוקטובר , פוית זומן לראשונה לסגל נבחרת הבוגרת. ב-16 בנובמבר 2018, פוית ערך את הופעת הבכורה שלו בנבחרת הבוגרת, בניצחון 0–3 נגד . פוית נכלל בסגל הנבחרת לקראת קופה אמריקה 2019, והורחק במשחק על מוקמות 3–4 נגד , בו ניצחה ארגנטינה 1–2.

נכלל בסגל נבחרת ארגנטינה בטורניר מונדיאל 2022.

== תארים ==
;ויאריאל
* הליגה האירופית: 2020/2021

;נבחרת ארגנטינה
* גביע העולם: 2022

==קישורים חיצוניים==

== הערות שוליים ==

קטגוריה:כדורגלנים ארגנטינאים
קטגוריה:בלמי כדורגל ארגנטינאים
קטגוריה:לה פלאטה: כדורגלנים
קטגוריה:כדורגלני אסטודיאנטס לה פלאטה
קטגוריה:כדורגלני טוטנהאם הוטספר
קטגוריה:כדורגלני ויאריאל
קטגוריה:כדורגלני נבחרת ארגנטינה
קטגוריה:כדורגלני קופה אמריקה 2019
קטגוריה:כדורגלני מונדיאל 2022
קטגוריה:ספורטאים ארגנטינאים באנגליה
קטגוריה:ספורטאים ארגנטינאים בספרד
קטגוריה:ארגנטינאים ממוצא פולני
קטגוריה:ארגנטינאים שנולדו ב-1998
רומאנה (נפת ג'נין)

רומאנה (בערבית: رمّانة) הוא כפר בנפת ג'נין ברשות הפלסטינית. הכפר שוכן כ-17 ק"מ צפון מערבית לג'נין, כקילומטר מגדר ההפרדה (מזרחית לאום אל פחם)

על פי מפקד 2007 גרים בכפר כ 3,800 איש.

== מקור השם ==
חוקרים רבים מזהים את רומאנה עם העיר "Giti Rimunima" המוזכרת בסמיכות לשונם במכתבי אל עמארנה. חוקרים נוספים מזהים אותה עם העיר המקראית גת רימון שבנחלת מנשה המוזכרת כאחת מערי הלויים. זיהוי זה מתבסס על השם והמיקום הגאוגרפי בלבד, והוא נעדר סמך ארכאולוגי. 

== היסטוריה ==
במפקד האוכלוסין של 1931 נמנו ברומאנה 151 בתים מיושבים ב-644 נפשות, כולם מוסלמים. 

בסוף 1937 ירו תושבים מהכפר על רכבים של יהודים בכביש 66, ומושל שכם קנס את הכפר, כדי לממן כוחות משטרה נוספים לשמירת הכביש. 

בינואר 1938 נאסרו בכפר 13 אנשים במסגרת המאבק במרד הערבי. 

ביוני 1938 פשט הצבא הבריטי על הכפר, הוציא את כל תושביו מהבתים, ערך בו חיפוש ועצר 16 אנשים. באוגוסט 1938 שוב נערך חיפוש בכפר.

== קרקעות, חקלאות ומים ==
בסקר הכפרים 1945 בארץ ישראל צוין מספר תושבי רומאנה כ-880 ושטחו נרשם כ-21,676 דונם, מתוכם 6,286 דונם של אדמה ציבורית. <ref></ref>.

לדברי תושבי הכפר,צה"ל הפקיע כ 250 דונם לצורך בניית גדר ההפרדה ובנוסף נהרסו 6 בתים בשל קרבתם המידית לגדר.<ref name=":0"></ref>

בנוסף, הופקעו 18 דונם, בצו מספר 16/08/T, כדי להגדיל את שטחי האימונים של צה"ל. <ref></ref>

כמה מתושבי הכפר התלוננו ששפכים שמגיעים ממחנה צה"ל שבמעבר סאלם מגיעים לאדמתם, מסכנים את הגידולים ועלולים לזהם את מי התהום, המשמשים אותם לשתייה והשקיה.<ref name=":0" />

מתוך כלל האדמות, על 860 דונם מגדלים זיתים. <ref></ref> חלק מעצי הזית עתיקים ביותר ותושבי הכפר סבורים כי הם ניטעו עוד בתקופה הרומית בא"י.

== חינוך ==
בכפר יש שלושה בתי ספר ממשלתיים וכן בית ספר של סוכנות הסיוע הבינלאומית.

== פח"ע ==

=== אירועים בולטים ===
תושב הכפר מחמוד טארק אל-אחמד, נהרג בשנת 2007 ברמאללה בהתנגשות עם כוחות צה"ל. <ref></ref> 

במאי 2022, מוצאי יום העצמאות, שני מחבלים, שוהים בלתי חוקיים<ref></ref> תושבי הכפר ביצעו פיגוע בעיר אלעד ורצחו שלושה ישראלים<ref></ref>. ב 7 אוגוסט 2022 הרסו כוחות צה"ל את בתיהם <ref></ref> 

ב 5 אוגוסט 2023 נרצח חן אמיר, סייר ביטחון של עיריית ת"א על ידי המחבל כאמל אבו בכר מהכפר רומאנה. המחבל חוסל על ידי חברו של חן אמיר לצוות הסיור. <ref></ref> מאוחר יותר נהרס ביתו של המחבל.<ref></ref> 

==קישורים חיצוניים==

==הערות שוליים==

קטגוריה:נפת ג'נין
קטגוריה:הרשות הפלסטינית: יישובים
קטגוריה:רכס אמיר: יישובים
ריצ'מונד בואצ'י

ריצ'מונד יאדום בואצ'י (באנגלית: Richmond Yiadom Boakye; נולד ב-28 בינואר 1993 באקרה שבגאנה) הוא כדורגלן גאנאי, המשחק בעמדת החלוץ בסלנגור ובנבחרת גאנה.

== קריירת מועדונים ==
בואצ'י החל את הקריירה המקצועית שלו בגנואה מהסרייה א', ממנה הושאל לססואולו. בהמשך עבר ליובנטוס, אך לא ערך הופעות במדי הקבוצה הראשונה של המועדון, והושאל ממנו לאלצ'ה הספרדית.

בהמשך שיחק בואצ'י באטאלנטה, רודה, לאטינה, הכוכב האדום בלגרד, ג'יאנגסו סונינג וגורניק זאבז'ה.

ב-20 ביולי 2021 חתם בואצ'י בבית"ר ירושלים מליגת העל. ב-13 בספטמבר כבש בואצ'י את שער הבכורה בדרבי מול הפועל ירושלים.

ב-17 באוגוסט 2022 חתם בואצ'י בלאמיה 1964 היוונית ובינואר חתם באל-אח'דר מלוב.

== קריירה בינלאומית ==
ב-15 באוגוסט 2012 ערך בואצ'י את הופעת הבכורה שלו בנבחרת גאנה, בתיקו 1-1 נגד נבחרת סין במשחק ידידות. באותו משחק הבקיע גם את שער הבכורה שלו בנבחרת.

== קישורים חיצוניים ==

== הערות שוליים ==

קטגוריה:כדורגלנים גנאים
קטגוריה:חלוצי כדורגל גנאים
קטגוריה:אקרה: כדורגלנים
קטגוריה:כדורגלני גנואה
קטגוריה:כדורגלני ססואולו
קטגוריה:כדורגלני יובנטוס
קטגוריה:כדורגלני אלצ'ה
קטגוריה:כדורגלני אטאלנטה
קטגוריה:כדורגלני רודה
קטגוריה:כדורגלני לאטינה
קטגוריה:כדורגלני הכוכב האדום בלגרד
קטגוריה:כדורגלני ג'יאנגסו
קטגוריה:כדורגלני גורניק זאבז'ה
קטגוריה:כדורגלני בית"ר ירושלים
קטגוריה:כדורגלני לאמיה 1964
קטגוריה:כדורגלני נבחרת גאנה
קטגוריה:כדורגלני גביע אפריקה לאומות 2013
קטגוריה:כדורגלני גביע אפריקה לאומות 2021
קטגוריה:כדורגלנים זרים בישראל
קטגוריה:ספורטאים זרים באיטליה
קטגוריה:ספורטאים גנאים בספרד
קטגוריה:ספורטאים גנאים בהולנד
קטגוריה:ספורטאים זרים בסרביה
קטגוריה:ספורטאים זרים בסין
קטגוריה:ספורטאים זרים בפולין
קטגוריה:ספורטאים גנאים בישראל
קטגוריה:ספורטאים גנאים ביוון
קטגוריה:ספורטאים זרים בלוב
קטגוריה:ספורטאים זרים במלזיה
קטגוריה:גנאים שנולדו ב-1993
Music of the Spheres

Music of the Spheres הוא אלבום האולפן התשיעי של הלהקה הבריטית קולדפליי.<ref name=":genius"></ref> האלבום יצא לאור ב-15 באוקטובר 2021, על ידי חברות התקליטים פרלופון ואטלנטיק.<ref name=":genius" /> מתוך האלבום יצאו שלושה סינגלים.<ref name=":0"></ref><ref name=":1"></ref>

האלבום נכלל במקום הרביעי ברשימת "10 האלבומים הטובים ביותר של 2021: רשימת הצוות – בחירתו של ג'אן קוקסאק" על ידי מגזין Yahoo! Entertainment.<ref name=":52"></ref> גם AllMusic סקר את האלבום וכלל אותו ברשימתם "אלבומי הפופ הטובים ביותר לשנת 2021".<ref></ref>

==רקע והכרזה==
ב-29 באפריל 2021, אישרו חברי הלהקה קולדפליי ברשתות החברתיות שלהם כי סינגל חדש בשם "Higher Power", יצא לאור ב-7 במאי.<ref name="CPT"></ref><ref></ref> הלהקה ממתגת את האלבום כסוג של "שידור מחוץ לכדור הארץ" והציגה את הסרטון בתצוגה מקדימה לאסטרונאוט ססוכנות החלל האירופית הצרפתית תומא פסקה על סיפון תחנת החלל הבין-לאומית לפני צאתו לציבור.<ref name="Vulture"></ref><ref></ref> לאחר מחזור הקידום של "Higher Power", הקרין מנהל הקריאייטיב פיל הארווי הודעה אפשרית ב-19 ביולי.<ref></ref> למחרת היום נחשף האלבום ורשימת הרצועות שלו, כאשר הלהקה ציינה כי "Coloratura" יצא כקטע מתוך האלבום ב-23 ביולי ואילו הסינגל הרשמי הבא יגיע רק בספטמבר.<ref></ref>

==סינגלים==
"Higher Power" יצא לאור כסינגל הראשי ב-7 במאי 2021. השיר הופק על ידי מקס מרטין, כאשר הלהקה כינתה אותו כ"פלא אמיתי של היקום".<ref name="CPT" /> צילום אודיו לשיר, שביים פול דוגדייל, הוקרן בערוץ היוטיוב של קולדפליי בשעה 12:01 בבוקר באותו יום.<ref></ref><ref></ref>

==רשימת רצועות==

=== הערות ===
* רצועות 1,4,6,8,11, נכתבות בעיצוב של אמוג'ים שונים.

== פרסים ומועמדויות ==
{| class="wikitable"
!פרס
!קטגוריה
!תוצאה
!מקור
|-
! rowspan="2" |פרס גראמי
!אלבום השנה
|
| rowspan="2" |<ref></ref>
|-
!אלבום הפופ הווקאלי הטוב ביותר
|
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!rowspan="2" |עולם
|15 באוקטובר 2021
|תקליט • תקליטור • הורדה דיגיטלית • סטרימינג • קלטת שמע • מארז תקליטורים
|פרלופון • אטלנטיק
|<ref name="AppleMusic"></ref><ref name=":0" /><ref name=":1" />
|}
== קישורים חיצוניים ==

== הערות שוליים ==

קטגוריה:אלבומי 2021
קטגוריה:אלבומי קולדפליי
קטגוריה:אלבומים באנגלית
קטגוריה:אלבומים שהופקו על ידי מקס מרטין
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים האירי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת אטלנטיק רקורדס
קטגוריה:אלבומי חברת פרלופון
הר צפלין (אנטארקטיקה)

הר צפלין (באנגלית: Mount Zeppelin; נהגה - הר זפלין) הוא הר בחצי האי פפור, באזור חוף דנקו, שבחוף המערבי של חצי האי האנטארקטי, בארץ גרהאם שבאנטארקטיקה.

גובהו של ההר 1,265 מטרים מעל פני הים; הר צפלין הוא ההר ה-1,900 בגובהו באנטארקטיקה.

ההר ממוקם 4.8 קילומטרים דרומית-מזרחית מנקודת אקנר.

ההר ממוקם בין מעבר גרהאם לבין מפרצון ריסס.

ההר מתנשא מעל קרחון פודואנה שמצפון לו.

== היסטוריה ==
=== גילוי ומיפוי ההר ===

ההר מופה לראשונה על ידי המשלחת האנטארקטית הבלגית, אשר חקרה את אנטארקטיקה בין השנים 1897–1899, בפיקודו של אדריאן דה ז'רלאש.

ההר צולם מהאוויר על ידי הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957.

ההר נסקר על ידי הקרקע על ידי משלחת סקר מטעם סקר שטחי חבות איי פוקלנד בעונת המחקר 1957–1958; המשלחת יצאה אל הסקר מנקודת פורטל

=== מקור השם ===

שמו של ההר ניתן לו בשנת 1960 על ידי הוועדה המייעצת לשמות אנטארקטיים של בריטניה.

ההר נקרא על שמו של הרוזן פרדיננד פון צפלין, מהנדס אווירונאוטיקה גרמני שפיתח את ספינות הצפלין.

שם זה ניתן, בהתאם לשמות אתרים אחרים באזור, הנקראים על שם חלוצים בתחום התעופה.

== לקריאה נוספת ==

<div class="mw-content-ltr">• Damien Gildea, [https://books.google.co.il/books?id=TrHtBgAAQBAJ&pg=PT105&lpg=PT105&dq=%22Mount+Zeppelin%22+Antarctica&source=bl&ots=g99odwhprG&sig=ACfU3U0Nc4mGGk90pGJgX_6kW35D66VnRg&hl=en&sa=X&ved=2ahUKEwjTyoHWqfLxAhWnyIUKHfVfDeg4RhDoATAGegQIDBAD#v=onepage&q&f=false Mountaineering in Antarctica: complete guide: Travel guide]</div>

== קישורים חיצוניים ==

* [https://geonames.usgs.gov/apex/f?p=GNISPQ:5:::NO::P5_ANTAR_ID:16938 הר צפלן] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=133967 הר צפלין] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=16476&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר צפלין] באתר הגאזט האנטארקטי המשווה SCAR של ממשלת אוסטרליה
* [https://latitude.to/articles-by-country/aq/antarctica/371321/mount-zeppelin מפת אזור הר צפלין]
* [https://peakery.com/mount-zeppelin-antarctica/ הר צפלין] באתר peakery (מרחקים לאתרים סמוכים)
* [https://copernix.io/#?where=-61.56161389941404,-64.43761460668661,13&?query=&?map_type=hybrid תצלום לוויין של אזור ההר, תוך סימון אתרים נוספים באזור] באתר copernix

== הערות שוליים ==

צפלין
צפלין
בית החולים קלווארי

בית חולים קלווארי (באנגלית: Calvary Hospital) הוא בית חולים פרטי ללא כוונת רווח, הממוקם בהובארט, בירת טסמניה שבאוסטרליה. היא הוקמה על ידי החברה הקטנה של מרי, בשנת 1899, בקמפוס סנט ג'ון.<ref name=":0"></ref>

בית החולים מעניק טיפול מיוחד בתחומי כירורגיה אורתופדית, אורולוגיה, גינקולוגיה, נוירוכירורגיה, כירורגיית ילדים, כירורגיה פלסטית, כירורגיית כלי דם, קרדיולוגיה, רפואה נשימתית, גסטרואנטרולוגיה, מיילדות, רפואה כללית, רפואה לטיפול קריטי, וטיפול בכאב על ידי מרדימים מומחים.<ref name=":0" />

לבית החולים ישנם ארבעה קמפוסים בטסמניה: קמפוס עמק לנה, שנפתח בשנת 1938,<ref name=":0" /> קמפוס סנט ג'ון, שהוקם בשנת 1899,<ref></ref> קמפוס סנט לוק, שנרכש בשנת 2004<ref></ref> וקמפוס סנט וינסנט, שנפתח בשנת 2005.<ref></ref>

בבית החולים ישנן 400 מיטות.

==קישורים חיצוניים==
* 

== הערות שוליים ==

קטגוריה:הובארט: בתי חולים
1699 בצרפת

שנת 1699 בצרפת הייתה השנה בה ציינה צרפת 712 שנות לאום.

== מנהיגים ==
* מונרך – לואי הארבעה עשר, מלך צרפת

==אירועים==
* 20 בינואר – לואי הארבעה עשר החליט על חוקיה הראשונים של האקדמיה הצרפתית למדעים
* 11 ביוני – צרפת, אנגליה והולנד מסכימות על תנאי חוזה לונדון (1700), העוסק במלחמת הירושה הספרדית

== נולדו ==
* 26 במרץ – , אומן (נפטר ב-1773)
* 17 באוגוסט – , חוקר טבע (נפטר ב-1777)
* 25 באוגוסט – , מתמטיקאי ומכונאי צרפתי (נפטר ב-1768)
* 13 באוקטובר – ז'אן קווינאולט, שחקנים ומחזאית (נפטרה ב-1783)
* 2 בנובמבר – ז'אן-בטיסט סימאון שארדן, צייר צרפתי נודע (נפטר ב-1779)

== נפטרו ==
* 21 באפריל – ז'אן רסין, אדריכל צרפתי (נולד ב-1639)

==קישורים חיצוניים==

*
אור בלוריאן

אור בלוריאן (נולד ב-7 במרץ 2000) הוא כדורגלן ישראלי המשחק בעמדת הבלם בהפועל באר שבע.

== קריירת מועדונים ==
בלוריאן נולד בפתח תקווה וגדל במחלקת הנוער של מכבי פתח תקווה. בלוריאן ערך 16 הופעות במדי המועדון בעונת , בה שיחק המועדון בליגה הלאומית. בתום העונה עלה המועדון לליגת העל.
ב-30 באוגוסט 2020 ערך בלוריאן את הופעת הבכורה שלו בליגת העל, בניצחון 2-1 על מכבי תל אביב במסגרת המחזור הראשון לעונת 2020/2021. ב-12 בדצמבר הבקיע בלוריאן את שער הבכורה שלו במדי המועדון, בהפסד 3-2 למכבי נתניה במסגרת המחזור העשירי בליגה. בעונת ערך בלוריאן 36 הופעות ליגה במדי המועדון, בהן הבקיע שער אחד.

ב-14 בספטמבר 2022 חתם בלוריאן לארבע שנים בהפועל באר שבע, וב-5 ביולי 2023 עבר לקבוצת הפועל תל אביב בהשאלה וחתם על חוזה לשנה, עם אפשרות לרכישתו בסוף העונה.

== נבחרות ישראל ==
מגיל 16 שיחק בכל נבחרות הנערים והנוער של ישראל. שימש כקפטן<ref name="16 Nov 2021">https://www.uefa.com/under21/match/2031723--israel-vs-hungary/</ref> נבחרת ישראל הצעירה עד גיל 21, ולו 11 הופעות במדיה.

בלוריאן זומן לסגל נבחרת ישראל הבוגרת לראשונה ב-18 במרץ , לקראת שלושת המשחקים שפתחו את קמפיין מוקדמות מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:פתח תקווה: כדורגלנים
קטגוריה:כדורגלני מכבי פתח תקווה
קטגוריה:כדורגלני הפועל באר שבע
קטגוריה:כדורגלני הפועל תל אביב
קטגוריה:ישראלים שנולדו ב-2000
בית גריי

בית גריי (באנגלית House of Grey) הוא בית אצולה אנגלי, שנוסד לאחר הכיבוש הנורמני ב-1066 על ידי האביר אנכטיל דה גריי.

משפחת האצולה גריי גדלה והפכה לאחת ממשפחות האצולה החשובות והמשפיעות בממלכת אנגליה במהלך ימי הביניים והיא התרחבה למספר רב של אחוזות וטירות ברחבי בריטניה. צאצאי השושלת במספר רב של ענפים קיבלו תוארי ויקונט, רוזנות, מרקיזות, דוכסות ואף מלוכה. ענף גריי מקונדור (Grey of Codnor) הוא כיום הענף המרכזי של המשפחה וראש השושלט הנוכחי הוא ריצ'רד הנרי קורנוול-לה, ברון גריי מקונדור השישי.

חברי משפחה רמי דרג כוללים את האדונית ג'יין גריי ששימשה מלכת אנגליה למשך תשעה ימים ביולי 1553 (במעמד שנוי במחלוקת), צ'ארלס גריי, רוזן גריי השני ראש-ממשלת בריטניה (1830-4) ואדוארד גריי ויקונט גריי מפולודון הראשון ששימש שר החוץ הבריטי במהלך מלחמת העולם הראשונה ובעל הכהונה הארוכה ביותר בתפקיד זה.

==טירות, אחוזות וענפים==
שטחי הענפים והאחוזות השונות של המשפחה לאורך ההיסטוריה התפרסו בעיקר לאורך מערב ודרום אנגליה, האחוזות העיקריות כוללות את:
* טירת וינגפיילד - כס דוכסות סאפוק וענף סאפוק מוינגפיילד, אחד מהענפים החשובים של המשפחה.
* אחוזת דנהאם מסיי - בצ'שייר, כס רוזנות וורינגדון.
* ענף גריי מקודנור - אחוזה בדרבישייר
* ענף גריי מרות'רפילד - אחוזה במזרח סאסקס
* ענף גריי מווילטון - אחוזה בוילטשייר

==ראו גם==
* רוזן גריי
*
קטגוריה:בתי אצולה בריטיים
קטגוריה:בתי מלוכה אנגליים
סוחוי Su-75

מטוס טקטי קל "שחמט" (ברוסית: ЛТС Чекмейт),<ref></ref> רשמית: "סוחוי"<ref></ref>Su-75 (קידוד נאט"ו: Friend - "חבר") הוא מפציץ רב-תכליתי רוסי מהדור החמישי שנוצר על ידי לשכת העיצוב סוחוי. המטוס מיועד לשימוש כוחות האוויר והחלל של רוסיה, אך גם לייצוא למדינות רבות נוספות כפלטפורמה זולה של הדור החמישי. מדובר במטוס בעל הנעה וקטורית בודדת בעיצוב אווירודינמי קלאסי, המזכיר את ה-F-35 מתוצרת לוקהיד מרטין. כמו כן, המטוס הוא כלי טיס חמקן, שיוכל לשייט במהירות על קולית ויצויד במערכות טילים מהדור החדש.

טיסת הבכורה טרם התקיימה. התקנת מנועים על מטוסי ייצור מתוכננת לשנים 2023–2025. המודל הראשון של המטוס הוצג בסלון האווירי הבינלאומי במוסקבה (MAKS-2021) ב-20 ביולי 2021.

ה־S-75 אמור למלא תפקיד דומה לזה של מיג-21, כמטוס קרב זול ועם זאת חזק. סרטון שפרסם תאגיד רוסטכנולוגיות מעיד כי סוחוי מכוון גם לייצוא משמעותי של המטוס, למדינות שמסיבות פוליטיות או כלכליות אינן יכולות לרכוש את המטוס האמריקאי F-35. יעד הייצור של המטוס הוא כ-300 יחידות ב-15 שנים.

גרסה בלתי מאוישת כבר נמצאת בהליכי פיתוח, כמו כן גם גרסת שני מושבים יכולה להיות מפותחת בהתאם לבקשה. נשקל גם לפתח גרסה מותאמת לנושאות מטוסים.

== עלות ==
לדברי סרגיי צ'מזוב, עלות המטוס תהיה בטווח של 25–30 מיליון דולר.<ref name="reuters"></ref> עלות שעת טיסה עבור ה־Su-75 צפויה להיות נמוכה פי שישה עד שבעה מזו של ה־F-35 (35–33 אלף דולר), והוא מקביל למטוס Gripen NG (מ-4.5 אלף עד 8 אלף דולר, תלוי בגרסה).<ref></ref>

== ראו גם ==
* לוקהיד מרטין F-35 לייטנינג II
* לוקהיד/בואינג F-22 ראפטור
* מיצובישי X-2 שינשין
* שניאנג J-31
* Su-57
* מיג 1.44
* PAK DA
* מיג-41<ref>[https://ria.ru/20170822/1500876303.html Истребитель-перехватчик МиГ-41 сможет работать в космосе]</ref><ref>[https://www.popmech.ru/weapon/news-383622-mig-41-smozhet-rabotat-v-kosmose/ МиГ-41 сможет работать в космосе]</ref><ref>[https://naked-science.ru/article/tech/mig-41-rossiiskii-perekhvatchi Перспективный МиГ-41: российский перехватчик будущего?]</ref><ref>[https://russian.rt.com/russia/article/422319-istrebitel-iskusstvennyi-intellekt Искусственный интеллект на сверхзвуковых скоростях: в России разрабатывают новый истребитель МиГ-41]</ref>

==קישורים חיצוניים==

* 

==הערות שוליים==

קטגוריה:מטוסי קרב מתוצרת רוסיה
קטגוריה:כלי טיס חמקניים
קטגוריה:מפציצים מתוצרת רוסיה
Su-75
קטגוריה:מוצרים עתידיים: אמצעי לחימה
קטגוריה:מטוסי קרב סילוניים
הינד זאזא

הינד זאזא (בערבית: هند ظاظا, בתעתיק מדויק: הנד ט'אט'א; נולדה ב-1 בינואר 2009 בחמה שבסוריה) היא שחקנית טניס שולחן סורית. זאזא ייצגה את סוריה באולימפיאדת טוקיו 2020, לאחר שהעפילה לאולימפיאדה דרך טורניר המוקדמות של מערב אסיה שנערך בירדן בשנת 2020. כשהיא בת 12 בלבד, זאזא תהיה שחקנית טניס השולחן הצעירה ביותר בהיסטוריה של המשחקים האולימפיים, והספורטאית הצעירה ביותר החמישית שתשתתף במשחקים האולימפיים בעידן המודרני.

== ביוגרפיה ==
זאזא נולדה בשנת 2009 בחמה שבסוריה, והחלה לשחק טניס שולחן בשנת 2014. היא משחקת במועדון טניס השולחן "אל-מחאפט'ה" וזכתה בתארים לאומיים בכל שכבות הגיל.

==קישורים חיצוניים==

* 

== הערות שוליים ==

קטגוריה:שחקניות טניס שולחן סוריות
קטגוריה:שחקניות טניס שולחן אולימפיות
קטגוריה:שחקניות טניס שולחן באולימפיאדת טוקיו (2020)
קטגוריה:סוריות שנולדו ב-2009
קטגוריה:סורים שנולדו ב-2009
אשלי הינשו

אשלי הינשו (באנגלית: Ashley Hinshaw; נולדה ב-11 בדצמבר 1988) היא שחקנית ודוגמנית אמריקאית. היא ידועה בתפקידה הראשי בסרט "אודות שרי" משנת 2012, בתפקידה בתור טיילור בסדרת הטלוויזיה "סטארט אפ" <small>(2016)</small> ובזכות תפקידה בתור ליזבת' גרייבס בסדרת הדרמה "יחסים בהסכמה" <small>(2018-2017)</small> ב.

== קורות חיים ==
הינשו נולדה בעיר לה פורטה, אינדיאנה ב-11 בדצמבר 1988; הוריה הם קריס וקרייג הינשו.

בגיל תשע ניגשה לאודישן הראשון שלה והשתתפה מספר הצגות ילדים ובתיאטרון לנוער. בגיל 13 השתתפה בתחרות היופי "מיס מייפל" בעיר מולדתה, שם זכתה במיס פוטוגניק לבני 13 עד 16 והשתתפה גם בתחרות כישרונות לגילאי 8 עד 14. בשנת 2003, בגיל 14 זכתה במקום השני בתחרות מיס נוער אינדיאנה, כשהייתה בת 16, עברה הינשו לניו יורק לצורך קריירת הדוגמנות שלה.

== חיים אישיים ==
בינואר 2014 החלה הינשו לצאת עם השחקן טופר גרייס; הם התארסו בינואר 2015.<ref></ref> ב-29 במאי 2016 נישאו גרייס והינשו ליד סנטה ברברה, קליפורניה.<ref></ref> ב-1 באוגוסט 2017 אישרה אשלי שהיא וגרייס מצפים לילדם הראשון<ref></ref> בתם נולדה בנובמבר 2017<ref></ref> ב-5 בינואר 2020 אישרה הינשו שהיא וגרייס מצפים לילד שני ביחד, אשר נולד בהמשך השנה.<ref></ref>

משנת 2017 נקראת בשם נישואיה אשלי גרייס.

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
| rowspan="4" |2012
|Rites of Passage
|סנדי
|
|-
|כרוניקה בזמן אמת
|קייסי לטר
|
|-
|LOL
|אמילי
|
|-
|אודות שרי
|אנג'לינה
|
|-
| rowspan="2" |2013
|1+
|ג'יל
|
|-
|Snake & Mongoose
|לין פרודהום
|
|-
| rowspan="2" |2014
|The Pyramid
|נורה
|
|-
|Goodbye to All That
|מילדרד
|
|-
|2015
|A Rising Tide
|שרה בל
|
|-
|2016
|You're Killing Me Susana
|איירין
|
|-
|2018
|The Grounds
|ג'ולי
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
| rowspan="2" |2009
|אחת שיודעת
|עצמה
|פרק: "Reversals of Fortune"
|-
|פרינג'
|בלונדינית
|פרק: "Midnight"
|-
|2011
|הגליידס
|שרלין טרנר
|פרק: "Moonlighting"
|-
|2012
|Tall Hot Blonde
|קייטי ברוקס
|סרט טלוויזיה
|-
| rowspan="2" |2013
|מוארת
|דניאל
|פרק: "Higher Power"
|-
|הליגה
|רייצ'ל
|פרק: "The Near Death Flex-perience"
|-
|2014
|דם אמיתי
|בריג'יט
|4 פרקים
|-
| rowspan="3" |2015
|הסוכנת קרטר
|קולין אובריאן
|פרק: "Now is Not the End"
|-
|עובדים מצטיינים
|הילרי ווינט'רופ
|פרק: "Wedding Thrashers"
|-
|בלש אמיתי
|לייסי לינדל
|2 פרקים
|-
|2016
|המדריך לגבר
|פייג'
|פרק: "How to Survive Dating"
|-
|2016
|סטארט אפ
|טיילור
|6 פרקים
|-
|2017
|שיקגו MED
|מלודי סיירס
|פרק: "Lose Yourself"
|-
|2017 - 2018
|יחסים בהסכמה
|ליזבת' גרייבס
|7 פרקים
|}

== קישורים חיצוניים ==

* אשלי הינשו ב-IMDb

== הערות שוליים ==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:דוגמניות אמריקאיות
קטגוריה:אמריקאיות שנולדו ב-1988
קטגוריה:אמריקאים שנולדו ב-1988
רובן ורגאס

רובן אסטפן ורגאס מרטינס (בספרדית: Ruben Estephan Vargas Martinez; נולד ב-5 באוגוסט 1998) הוא כדורגלן שווייצרי ממוצא דומיניקני, המשחק בעמדת הקיצוני באאוגסבורג ובנבחרת שווייץ.

==קריירת מועדונים==
ורגאס, התחיל את הקריירה שלו בקבוצת כדורגל מקומית של עיר הולדתו, אדליגנסוויל וכעבור שנה הצטרף למחלקת הנוער של לוצרן במדיה שיחק עד לקבוצת הבוגרים, פרט לשנה אחת בה שיחק בקריינס.

ב-27 באוגוסט 2017, ורגאס ערך את הופעת הבכורה שלו בקבוצה הבוגרת, בתיקו 1-1 נגד פ.צ. ציריך. ב-2 באפריל 2018, ורגאס הבקיע את שער הבכורה שלו בקבוצה בניצחון 1–3 נגד סנט גאלן.

בקיץ , ורגאס חתם באאוגסבורג מהבונדסליגה.

==קריירה בינלאומית==
ב-8 בספטמבר 2019, ורגאס ערך את הופעת הבכורה שלו בנבחרת שווייץ, בניצחון 0–4 נגד . כחודשיים וחצי לאחר מכן, ורגאס הבקיע את שער הבכורה שלו בנבחרת בניצחון 1–6 נגד .

ביורו 2020, ורגאס הבקיע בדו-קרב בעיטות הכרעה במשחק שמינית הגמר נגד , אך החטיא את הפנדל האחרון של נבחרתו בחצי הגמר נגד .

נכלל בסגל נבחרת שווייץ לטורניר מונדיאל 2022. נכלל בסגל נבחרת שווייץ ליורו 2024.<ref></ref>

==קישורים חיצוניים==

== הערות שוליים ==

קטגוריה:כדורגלנים שווייצרים
קטגוריה:חלוצי כדורגל שווייצרים
קטגוריה:כדורגלני לוצרן
קטגוריה:כדורגלני אאוגסבורג
קטגוריה:כדורגלני נבחרת שווייץ
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:שווייצרים ממוצא דומיניקני
קטגוריה:ספורטאים שווייצרים בגרמניה
קטגוריה:שווייצרים שנולדו ב-1998
קולינס פאי

קולינס נגוראן סוריו פאי (בצרפתית: Collins Ngoran Suiru Fai; נולד ב-13 באוגוסט 1992) הוא כדורגלן קמרוני, המשחק בעמדת המגן בראדניצ'קי ניש.

==קריירת מועדונים==
פאי, התחיל את הקריירה שלו במחלקת הנוער של במנדה מהליגה השלישית בקמרון. בקיץ , פאי חתם באוניון דואלה מליגת העל הקמרונית עמה זכה באליפות בסיום העונה. בינואר , הושאל לנקסה עד לסיום העונה.

ב-1 ביולי 2013, פאי חתם בדינמו בוקרשט מליגת העל הרומנית. ב-19 ביולי, פאי ערך את הופעת הבכורה שלו בקבוצה בהפסד 0–2 לפולי טימישוארה. את העונה סיים עם 11 הופעות ללא שער. עונה לאחר מכן, הפך לשחקן הרכב בקבוצה.

ב-16 בינואר 2016, פאי חתם בסטנדרד לייז' מליגת העל הבלגית. ב-20 בפברואר, פאי ערך את הופעת הבכורה שלו בקבוצה בניצחון 0–3 נגד שרלרואה. ב-11 במרץ 2018, פאי הבקיע את שער הבכורה שלו בקבוצה, בניצחון 2–3 נגד אוסטנדה.

במהלך חלון העברות של ינואר חתם בראדניצ'קי ניש מליגת העל הסרבית.

==קריירה בינלאומית==
ב-16 בנובמבר 2012, פאי ערך את הופעת הבכורה שלו בנבחרת קמרון, בתיקו 0-0 נגד . פאי, זכה עם הנבחרת בגביע אפריקה לאומות 2017.

פאי, השתתף עם הנבחרת גם בבגביע הקונפדרציות 2017 ובגביע אפריקה לאומות 2019.

נכלל בסגל נבחרת קמרון לטורניר מונדיאל 2022.

==תארים==
; אוניון דואלה
*ליגת העל הקמרונית: 

; סטנדרד לייז'
*הגביע הבלגי: , 

; נבחרת קמרון
*גביע אפריקה לאומות: 2017

==קישורים חיצוניים==

== הערות שוליים ==

קטגוריה:כדורגלנים קמרונים
קטגוריה:מגני כדורגל קמרונים
קטגוריה:כדורגלני דינמו בוקרשט
קטגוריה:כדורגלני סטנדרד לייז'
קטגוריה:כדורגלני ראדניצ'קי ניש
קטגוריה:כדורגלני נבחרת קמרון
קטגוריה:כדורגלני גביע אפריקה לאומות 2017
קטגוריה:כדורגלני גביע הקונפדרציות 2017
קטגוריה:כדורגלני גביע אפריקה לאומות 2019
קטגוריה:כדורגלני מונדיאל 2022
קטגוריה:ספורטאים זרים ברומניה
קטגוריה:ספורטאים קמרונים בבלגיה
קטגוריה:ספורטאים זרים בערב הסעודית
קטגוריה:ספורטאים זרים בסרביה
קטגוריה:קמרונים שנולדו ב-1992
פונקציית רמפה

פונקציית רמפה עם שיפוע 1 לכל x>0.
פונקציית רמפה או פונקציית כבשׁ היא פונקציה ממשית <math>f:\R\to\R</math>, שייחודיותה מתבטאת בזה שהגרף שלה נראה כמו רמפה.

לפונקציה שימושים רבים במתמטיקה, סטטיסטיקה ובינה מלאכותית.

כמו פונקציית מדרגה עיקר השימוש בפונקציה זאת הוא כדי להגדיר פונקציות אחרות בתחומים מסוימים בעזרת כפל בפונקציית הרמפה.

==הגדרת הפונקציה==
פונקציית רמפה היא כל פונקציה בעלת שיפוע חיובי ליניארי.

את הפונקציה ניתן להגדיר בעזרת כמה דרכים. להלן חלק מהדרכים להגדיר פונקציית רמפה עם שיפוע 1 לכל <math>x>0</math>.

הגדרה בעזרת פונקציה מוגדרת למקוטעין: <math>R(x):=\begin{cases}x&:x\ge0\\0&:x<0\end{cases}</math>

הגדרה בעזרת פונקציית המקסימום: <math>R(x):=\max(x,0)</math>

הגדרה בעזרת ערך מוחלט: <math>R(x):=\frac{x+|x|}{2}</math>

אם נרצה להגדיר עבור שיפוע <math>a</math> כלשהו ו-<math>x>b</math> כלשהו נגדיר כך: <math>R(x)=\max(ax,b)=\frac{ax+b+|ax-b|}{2}</math>

הגדרה בעזרת פונקציית מדרגה: <math>R(x)=xH(x)</math>, ואם אם נרצה להגדיר עבור שיפוע <math>a</math> כלשהו ו-<math>x>b</math> כלשהו נגדיר כך: <math>R(x)=axH(x+b)</math>.

הגדרה בעזרת אינטגרל לא אמיתי על פונקציית המדרגה: <math>R(x):=\int\limits_{-\infty}^xH(t)dt</math>

==מאפייני הפונקציה==
הנגזרת של פונקציית הרמפה היא פונקציית מדרגה.

הנגזרת השנייה של פונקציית רמפה היא פונקציית דיראק.

התמרת לפלס של פונקציית הרמפה:
:<math>\mathcal{L}\big\{R(x)\big\}(s)=\int\limits_0^\infty e^{-sx}R(x)dx=\frac{1}{s^2}</math>

==קישורים חיצוניים==
*

קטגוריה:פונקציות ממשיות ומרוכבות
אילר

אילר (בגרמנית: Iller) הוא נחל בבוואריה, גרמניה, יובל של הדנובה, באורך של 147 קילומטרים.

בעבר הרחוק שם הנחל היה אילרגוס (Ilargus). הנחל נובע מהרי האלפים, באזור העיר אוברסטדורף, בקרבת הגבול עם אוסטריה. אילר הוא הנחל בעל עוצמה ומשתמשים בעוצמתו להפקת אנרגיה באמצעות שמונה תחנות כוח הידרו-חשמליות.

==קישורים חיצוניים==

קטגוריה:בוואריה: נהרות
קטגוריה:יובלי הדנובה
2020 בסרביה

אירועים בשנת 2020 בסרביה.

== בעלי תפקידים ==
* נשיא: אלכסנדר ווצ'יץ'
* ראש הממשלה: אנה ברנאביץ'
* נשיא האספה הלאומית: איוויצה דאצ'יץ'

== אירועים ==
מתמשך - מגפת הקורונה בסרביה.
* 6 במרץ - מקרה ראשון של הדבקה בנגיף הקורונה.
* 2 באפריל - הכרזה על מצב חרום
* 21 ביוני - בחירות לפרלמנט הסרבי. קואליציה SNS ניצחה עם 60.65% מהקולות.
* 21 ביוני - בחירות למועצות המקומיות. ברוב העיריות ניצחה המפלגה הפרוגרסיבית.
* 7 ביולי - ראש האופוזיציה טוען על אי-סדרים בבחירות. החלו הפגנות שנמשכו עד סוף שנה.
* 4 בספטמבר - חתימה הסכם נורמליזציה של יחסים כלכליים עם קוסובו.
* 28 באוקטובר - הכרזה על ממשלה חדשה בראשות אנה ברנאביץ'
* 31 בדצמבר - מספר הנדבקים הגיע ל-337,923 מהם 3,211 נפטרו.

== קישורים חיצוניים ==

סרביה
קטגוריה:סרביה: היסטוריה